DOI: 10.14457/tu.the.2017.538
title: กลยุทธ์ทางการตลาดของธุรกิจ coworking space ในเขตกรุงเทพมหานคร

description: การวิจัยเรื่อง กลยุทธ์ทางการตลาดของธุรกิจ Coworking space ในเขตกรุงเทพมหานคร มีวัตถุประสงค์เพื่อสร้างกลยุทธ์ทางการตลาดของธุรกิจ Coworking space ในส่วนของปัจจัยส่วนประสมทางการตลาด 7Ps ได้แก่ ด้านผลิตภัณฑ์, ด้านราคา, ด้านสถานที่, ด้านส่งเสริมการตลาด, ด้านบุคลากร, ด้านกระบวนการบริการ, ด้านลักษณะการนำเสนอทางกายภาพ ในการตัดสินใจใช้บริการ Coworking space ในเขตกรุงเทพมหานคร และเพื่อเปรียบเทียบระดับความสำคัญของปัจจัยส่วนประสมทางการตลาด 7Ps รวมถึงปัจจัยความต้องการใช้บริการส่วนบุคคลและปัจจัยความต้องการเข้าร่วมชุมชน (Community) ที่ส่งผลต่อการตัดสินใจใช้บริการ Coworking space ในเขตกรุงเทพมหานคร จำแนกตาม เพศ ระดับการศึกษา อาชีพ และความถี่ในการใช้บริการ ตัวอย่างที่ใช้ศึกษาในงานวิจัยคือกลุ่มผู้บริโภคที่เคยใช้บริการ Coworking space และอาศัยอยู่ในเขตกรุงเทพมหานคร ทั้งหมดจำนวน 448 คน โดยใช้แบบสอบถามเป็นเครื่องมือในการเก็บรวบรวมข้อมูล และสถิติที่ใช้ในการวิเคราะห์ข้อมูลได้แก่ ค่าร้อยละ ค่าเฉลี่ย ค่าเบี่ยงเบนมาตรฐาน การทดสอบค่าที ( t-test ) การวิเคราะห์ความแปรปรวนทางเดียว ( One-way Analysis of Variance ) และ วิธี LSD ( Least Significant Difference ) โดยกำหนดระดับนัยยะสำคัญในการทดสอบสมมติฐานเท่ากับ 0.05จากผลการวิจัยพบว่า กลุ่มตัวอย่างผู้ตอบแบบสอบถามส่วนใหญ่เป็นเพศหญิง มีอายุ ระหว่าง 26-33 ปี มีการศึกษาในระดับปริญญาตรี ประกอบอาชีพเป็นพนักงานบริษัทเอกชน และมีรายได้เฉลี่ยต่อเดือน อยู่ในช่วง 20,001 – 30,000 บาท รวมถึงมีความถี่ในการใช้บริการ น้อยกว่า 1 ครั้งต่อสัปดาห์ผลการศึกษาการให้ความสำคัญต่อปัจจัยส่วนประสมทางการตลาด ความต้องการใช้บริการส่วนบุคคล และความต้องการเข้าร่วมชุมชน (Community) พบว่า ผู้ใช้บริการให้ความสำคัญกับส่วนประสมทางการตลาด 7Ps โดยรวมอยู่ในระดับมาก เมื่อพิจารณารายด้าน พบว่า ปัจจัยที่ผู้ใช้บริการให้ความสำคัญในระดับมากที่สุดได้แก่ ปัจจัยด้านช่องทางการจัดจำหน่าย และปัจจัยด้านราคา สำหรับปัจจัยด้านอื่นๆ พบว่า ผู้ใช้บริการให้ความสำคัญในระดับมาก ได้แก่ ปัจจัยด้านการสร้างและนำเสนอลักษณะทางกายภาพ ปัจจัยด้านกระบวนการ ปัจจัยด้านบุคลากร ปัจจัยด้านการส่งเสริมการตลาด และปัจจัยด้านผลิตภัณฑ์ ในส่วนของปัจจัยความต้องการใช้บริการ พบว่า ผู้ใช้บริการให้ความสำคัญกับความต้องการใช้บริการส่วนบุคคลอยู่ในระดับมากมากที่สุด และให้ความสำคัญกับความต้องการเข้าร่วมชุมชนอยู่ในระดับมาก สำหรับผลการทดสอบสมมติฐาน พบว่า1. ผู้ใช้บริการที่มีเพศที่แตกต่างกันให้ความสำคัญกับกลยุทธ์ทางการตลาดโดยรวม ปัจจัยด้านการส่งเสริมการตลาด และปัจจัยความต้องการเข้าร่วมชุมชนแตกต่างกันอย่างมีนัยสำคัญทางสถิติที่ระดับ 0.05 ในขณะที่ให้ความสำคัญกับปัจจัยด้านผลิตภัณฑ์ ด้านราคา ด้านช่องทางการจัดจำหน่าย ด้านบุคลากร ด้านกระบวนการ ด้านการสร้างและนำเสนอลักษณะทางกายภาพ และปัจจัยความต้องการใช้บริการส่วนบุคคลไม่แตกต่างกัน2. ผู้ใช้บริการที่มีระดับรายได้ที่แตกต่างกันให้ความสำคัญกับกลยุทธ์ทางการตลาดโดยรวม ปัจจัยด้านการสร้างและนำเสนอลักษณะทางกายภาพ ปัจจัยด้านกระบวนการ ปัจจัยด้านบุคลากร ปัจจัยด้านราคา ปัจจัยด้านผลิตภัณฑ์ และปัจจัยความต้องการเข้าร่วมชุมชนแตกต่างกันอย่างมีนัยสำคัญทางสถิติที่ระดับ 0.05 ในขณะที่ ให้ความสำคัญกับปัจจัยด้านการส่งเสริมการตลาด ปัจจัยด้านช่องทางการจัดจำหน่าย และความต้องการใช้บริการส่วนบุคคลไม่แตกต่างกัน3. ผู้ใช้บริการที่มีอาชีพที่แตกต่างกันให้ความสำคัญกับปัจจัยด้านช่องทางการจัดจำหน่าย ปัจจัยด้านราคา ปัจจัยด้านผลิตภัณฑ์ และความต้องการเข้าร่วมชุมชนแตกต่างกันอย่างมีนัยสำคัญทางสถิติที่ระดับ 0.05 ในขณะที่ ให้ความสำคัญกับกลยุทธ์ทางการตลาดโดยรวม ปัจจัยด้านกระบวนการ ปัจจัยด้านการสร้างและนำเสนอลักษณะทางกายภาพ ปัจจัยด้านบุคลากร ปัจจัยด้านการส่งเสริมการตลาด และความต้องการใช้บริการส่วนบุคคลไม่แตกต่างกัน4. ผู้ใช้บริการที่มีความถี่ในการใช้บริการที่แตกต่างกันให้ความสำคัญกับกลยุทธ์ทางการตลาดโดยรวม ปัจจัยด้านผลิตภัณฑ์ ปัจจัยด้านราคา ปัจจัยด้านช่องทางการจัดจำหน่าย ปัจจัยด้านบุคลากร ปัจจัยด้านกระบวนการ ปัจจัยด้านการสร้างและนำเสนอลักษณะทางกายภาพแตกต่างกันอย่างมีนัยสำคัญทางสถิติที่ระดับ 0.05 ในขณะที่ให้ความสำคัญกับปัจจัยด้านการส่งเสริมการตลาด ปัจจัยความต้องการใช้บริการส่วนบุคคล และความต้องการเข้าร่วมชุมชนไม่แตกต่างกัน